നഗരമധ്യത്തിലെ ജ്വല്ലറിയില് മോഷണം മണ്ണാര്ക്കാട്: തിരുവോണ നാളില് നഗരമധ്യത്തിലെ ജ്വല്ലറിയില് മോഷണം. കോടതിപ്പടിയിലെ ചൈതന്യ ജ്വല്ലറിയിലാണ് മോഷണം നടന്നത്. മുന്വശത്തെ ഷട്ടറിന്റെ പൂട്ട് പൊളിച്ചാണ് മോഷ്ടാവ് ഉള്ളില് കടന്നിട്ടുള്ളത്. കടക്കുള്ളിലെ സിസിടിവി ക്യാമറയില് മോഷ്ടാവിന്റെ ദൃശ്യങ്ങള് പതിഞ്ഞിട്ടുണ്ടെങ്കിലും മുഖം മൂടി ധരിച്ചതിനാല് മുഖം വ്യക്തമല്ല. കൗണ്ടറിലുണ്ടായിരുന്ന രൂപയും വെള്ളിയാഭരണങ്ങളും അടക്കം 40,000 രൂപയുടെ മുതല് നഷ്ടപ്പെട്ടിട്ടുള്ളതായി ജ്വല്ലറി ഉടമ ചന്ദ്രന് പറഞ്ഞു. ശനിയാഴ്ച പുലര്ച്ചെ നാല് മണിയോടടുപ്പിച്ചാണ് മോഷണം നടന്നത് എന്നാണ് സിസിടിവിയില് നിന്നും വ്യക്തമാകുന്നത്. വിവരമറിഞ്ഞ് എസ്ഐ രാമചന്ദ്രന്, സിപിഒ മുഹമ്മദ് റാഫി എന്നിവര് സ്ഥലത്തെത്തി പരിശോധന നടത്തി. പരിശീലനംപാലക്കാട്: മത്സ്യതൊഴിലാളികളുടെ മക്കള്ക്ക് സംസ്ഥാന ഫിഷറീസ് വകുപ്പ് മുഖേന റസിഡന്ഷ്യല് ബാങ്ക് പരീക്ഷാ പരിശീലനം നല്കുന്നു. വിശദവിവരങ്ങളും ജില്ലാ ഫിഷറീസ് ഓഫീസില് ലഭിക്കും.04912815245.